JUDEŢUL ARAD

COMUNA ARCHIȘ

CONSILIUL LOCAL

 PROCES VERBAL

 Încheiat astăzi 30.10.2017, ora 900,în sala de ședință a Consiliului Local al Comunei Archiș, cu ocazia ţinerii Ședinţei Ordinare de Consiliu Local ,convocată prin Dispoziţia primarului cu nr. 139/25.10.2017 a d-lui primar Valea Nicolae. La şedinţă participă 10 consilieri locali din totalul de 11 .

 La ședință participă d-l inginer Prăștean Nicolae, șeful de ocol de la RPL Ocol Silvic,,Dumbrava, care a venit la ședință la invitația d-lor consilieri.Împreună cu d-l inginer , la ședință participă și angajați ai RPL O.S.,,Dumbrava RA, și anume d-l brigadier Marta Traian,d-nii pădurari Pavel Jula și Bociort Aron, d-l Puf, administratorul SC Foresta SRL,d-l Bene Florin, expert judiciar și d-l Horhat Teodor, localnic.

 La începutul ședinței, d-l Pantea Nicolae, viceprimarul Comunei Archiș, le solicită celor prezenți să se păstreze un moment de reculegere în memoria celui care a fost d-l primar Valea Nicolae.

 Președintele de ședință prezintă Ordinea de zi:

1. Proiect de hotărâre privind validarea mandatului de consilier local a d-lui Bun-Faur Ioan din partea Partidului Social Democrat.
2. Proiect de hotărâre privind constituirea Comisiei de evaluare a ofertelor în vederea atribuirii Contractelor de achiziţie publică derulate în cadrul proiectului ” Înfiinţare şi dotare gradiniţă P+1, în localitatea Groşeni , comuna Archiş, judeţul Arad ”, finanţat prin Programul Naţional de Dezvoltare Rurală, Contract de finanţare nr. C0720EM00011650200327/11.08.2017.
3. Proiect de hotărâre privind modificarea art.4 din Hotărârea Consiliului Local al comunei Archiş nr.34 din. 29.05.2017.
4. Proiect de hotărâre privind revocarea HCL nr.65/27.09.2017 privind aprobarea Metodologiei de calcul cu privire la preţul de referinţă al masei lemnoase pe picior din fondul forestier proprietate publică a Consiliului Local Archiş, pentru anul 2018.
5. Proiect de hotărâre privind aprobarea Metodologiei de calcul cu privire la preţul de referinţă al masei lemnoase pe picior din fondul forestier proprietate publică a Consiliului Local Archiş pentru anul 2018.
6. Proiect de hotărâre privind aprobarea alocării de fonduri din veniturile obţinute prin administrarea fondului forestier al comunei Archiş de către R.P.L.Ocolul Silvic ,,Dumbrava” RA, pentru achiziţionarea unui tractor echipat forestier.
7. Diverse .

 D-l Bociort Den-Vasile, președintele de ședință supune la vot Ordinea de zi prezentată, toți cei 10 consilieri locali prezenți sunt,,pentru”, este adoptată Hotărârea Consiliului Local nr.73/30.10.2017.

 Se supune la vot Procesul-verbal încheiat în ședința extraordinară din data de 13.10.2017, proces-verbal care a fost pus la dispoziția consilierilor locali împreună cu invitaţia şi proiectele de hotărâre supuse spre dezbatere pe Ordinea de zi, toți cei 10 consilieri locali prezenți sunt,,pentru”, este adoptată Hotărârea Consiliului Local nr.74/30.10.2017.

 Se trece la primul punct de pe Ordinea de zi:Proiectde hotărâre privind validarea mandatului de consilier local a d-lui Bun-Faur Ioan din partea Partidului Social Democrat.

 D-na consilier Mîrnea Maria,cea care îndeplineşte atribuţiile şi responsabilităţile secretarului comunei Archiş prezintă Adresa nr.1168/24.10.2017 a Partidului Social Democrat Organizaţia Judeţeană Arad prin care se confirmă în funcţia de consilier local aferentă mandatului pe următorul supleant din lista PSD, respectiv d-l Bun-Faur Ioan.şi Procesul verbal încheiat în şedinţa Comisei de validare aleasă de Consiliul Local al Comunei Archiş în şedinţa de constituire din data de 22.06.2016 , care a examinat legalitatea alegerii în funcţia de consilier local aferentă mandatului pe următorul supleant din lista PSD şi a constatat că au fost respectate dispoziţiile legale şi că nu este

cazul de incompatibilitate în ceea ce priveşte alegerea d-lui Bun-Faur Ioan.

 În continuare d-l Bun-Faur Ioan , în picioare şi cu mâna stângă pe Biblie depune jurământul în faţa Consiliului Local, jurământ care este semnat de d-l Bun-Faur Ioan.

 D-l consilier Alb Dănuț spune că nu este normal ca d-l Bun –Faur Ioan , care este tânăr și este pentru prima oară consilier local și nu are experiență să fie preşedintele Comisiei de specialitate din domeniul Agricultura, Buget, Activităţi economice – financiare, iar d-l viceprimar, care a lucrat în domeniul finanțelor să fie membru.Se propune ca d-l Denuț Florin să fie președintele Comisiei, d-l Pantea Nicolae - secretar, iar d-l Bun-Faur Ioan – membru. Toţi cei 10 consilieri locali prezenţi sunt,,pentru” această propunere.

 Președintele de ședință supune la vot primul proiect de pe Ordinea de zi: Proiect de hotărâre privind validarea mandatului de consilier local a d-lui Bun-Faur Ioan din partea Partidului Social Democrat, toți cei 10 consilieri locali prezenți sunt,,pentru”, este adoptată Hotărârea Consiliului Local nr.75/30.10.2017.

 Din acest moment Consiliul local Archiș este legal constituit, la ședință participând 11 consilieri locali din totalul de 11.

 D-l Pantea Nicolae, viceprimarul Comunei Archiș, prezintă punctul doi de pe Ordinea de zi:Proiect de hotărâre privind constituirea Comisiei, preciznd că pentru atribuirea Contractelor și dacă înainte această Comisie era aprobată prin dispoziție de primar, acum ea este hotărâtă prin Hotărâre de Consiliu Local.

 D-l viceprimar prezintă criteriile și modul în care a fost aleasă această Comisie.

 D-l Bociort Den-Vasile, președintele de ședință supune la vot al doilea punct de pe Ordinea de zi: Proiect de hotărâre privind constituirea Comisiei de evaluare a ofertelor în vederea atribuirii Contractelor de achiziţie publică derulate în cadrul proiectului ” Înfiinţare şi dotare gradiniţă P+1, în localitatea Groşeni , comuna Archiş, judeţul Arad ”, finanţat prin Programul Naţional de Dezvoltare Rurală, Contract de finanţare nr. C0720EM00011650200327/11.08.2017 ,toți cei 11 consilieri locali prezenți sunt,,pentru, este adoptată Hotărârea Consiliului Local nr.76/30.10.2017.

 În continuare președintele de ședință dă cuvântul d-lui consilier local Crîjmar Den-Cristian,inițiatorul Proiectului de hotîrâre de la punctul trei de pe Ordinea de zi:Proiect de hotărâre privind modificarea art.4 din HCL nr.34/29.05.2017.

 D-l Crîjmar precizează că a inițiat un astfel de proiect ca urmare a nemulțumirii populației din comună față de aprovizionarea cu material lemnos și datorită faptului că o parte din populație nu are lemn de foc pentru iarnă .

 D-l consilier Bătrîn Nicolae întreabă dacă va cumpăra cineva acel M1 la prețul de 230 lei.

 D-l consilier Denuț Florin propne ca lemnul M1 ₒ 20 şi 24 să fie valorificat la preț de lemn de foc către populația din comună.

 D-nii consilieri propun să se mai adauge un articol la Hotărâre, care să prevadă ceea ce a fost menționat, și anume: M1 ₒ 20 şi 24 să fie valorificat la preț de lemn de foc către populația din comună.

 D-l inginer Prăștean Nicolae le atrage atenția d-lor consilieri că, propunînd acest lucru veniturile comunei vor scădea, deoarece mai este și problema utilajelor și în cele din urmă nu se vor acoperi nici cheltuielile de exploatare, mai precizează că posibilitatea pădurii Archiș, potrivit amenajiștilor este de aproximativ 5600-6000 mc, din care pentru exploatare rămân 3000 mc , neacoperindu-se necesarul comunei, în condițiile în care ar fi necesari 10 mc/casă.

 D-l consilier Alb Dănuț spune că ar fi bine să existe un plafon , în comuna Archiș existând 600 de locuințe ar fi necesari 6000 mc de lemn, de aceea ar fi bine să se stabilească mai puțin pentru fiecare locuință și propune să se ia evidența de anul trecut și să se observe căt s-a valorificat.

 D-l consilier Hărdăuț Pavel propune ca un maistru de parchet să răspndă de acest lucru.

 D-l inginer Prăștean spune că această soluție nu este una eficientă, deoarece nu vede cum un maistru de parchet s-ar deplasa, de exemplu la 10 parchete.

 D-l consilier Hărdăuț Pavel întreabă de ce la ora actuală populația comunei nu are lemn de foc și spune că nu este de acord ca lemnul să fie dat în afară.

 D-l consilier Bătrîn Nicolae îl întreabă pe d-l Hărdăuț care populație, deoarece el personal a dat lemne tuturor care au solicitat.

 D- l președinte de ședință dă cuvântul d-lui Horhat Teodor , domiciliat în localitatea Archiș, care spune d-lor consilieri că este foarte nemulțumit de faptul că până la ora actuală el nu are lemn de foc pentru iarnă, deoarece nu are cine să-i facă aprovizionarea, în condițiile în care d-lor pădurari li s-a interzis să ducă lemne cu mașina personală, în afara orelor de serviciu și îi cere d-lui inginer să-și lase măcar un angajat să-i aducă lemnul de foc de la pădure, deoarece în localitate nu a găsit persoane disponibile să-i transporte lemnul acasă.

 D-l Marta Traian spune că l-a trimis pe d-l Horhat Teodor la pădurarul Bociort Aron.

 D-l Horhat Teodor spune că pădurarul Bociort l-ar fi ajutat , dar nu a putut să-i transporte lemnele cu mașina personală.

 D-l Pantea Nicolae, viceprimarul Comunei Archiș, face precizarea că la nivelul localității Archiș, populașia este îmbătrânită și nu pot și nu au cu ce să-și transporte lemnul de la pădure și ar trebui găsită varianta legală pentru a putea fi deservite și aceste persoane.

 D-l pădurar Pavel Jula îi promite d-lui HORHAT că o să-i transporte, el, materialul lemnos și le sugerează d-lor consilieri să găsească soluții pentru acoperirea necesarului de material lemnos, sugerând să vorbească cu cei de la Ocolul Silvic de stat.

 D-l Pantea Nicolae, viceprimarul Comunei Archiș, spune că Ocolul Silvic de stat chiar a trimis o adresă în acest sens, pentru a le comunica solicitările de lemn de foc, dar populația nu a făcut solicitări, deoarece ei vând la un preț mai mare.

 D-l consilier Denuț Florin dorește să facă precizarea că el personal şi alţi consilieri nu vor să ia măsuri împotriva personalului silvic de la R.P.L. O.S. ,,Dumbrava” R.A , ei doar apărând interesele cetățenilor comunei și se dorește ca lemnul să rămână în comună, nu să fie comercializat în afara comunei și își spune părerea personală, precizând că este sub demnitatea unui angajat silvic să comercializeze și să transporte material lemnos și le cere celor de la R.P.L. O.S. ,,Dumbrava” R.A să ia măsuri și să facă demersuri până nu este prea târziu pentru a nu se face abuzuri.

 D-l pădurar Jula Pavel îi răspunde că populația a fost deservită, în mare parte și că în afara orelor de serviciu consideră că poate lucra suplimentar pentru a-și mări veniturile, care sunt mici și d-l consilier Denuț Florin nu poate să-i îngrădească dreptul la muncă şi le cere d-lor consilieri să le dea numele persoanelor nemulțumite.

 D-l consilier Denuț Florin precizează că aprovizionarea cu material lemnos a populației nu trebuie să fie la latitudinea pădurarului și îl dă exemplu pe cumnatul său, spunând că până la ora actuală nu i-a fost acceptată solicitarea, deși i s-a promis .

 D-l pădurar Jula Pavel spune că erau alții înaintea lui care au solicitat material lemnos și în funcție de solicitări li se aprobă.

 D-l viceprimar Pantea Nicolae îi cere personalului silvic de la ,,Dumbrava” să fie nepărtinitor și să respecte populația din comună și legal să le aprobe solicitările de material lemnos.

 D-l consilier Denuț Florin face precizarea că proprietarul este Consiliul Local și acesta își asumă hotărârile pe care le ia și este nemulțumit de faptul că în urmă cu câteva zile , împreună cu alți consilieri din cadrul Consiliului Local Archiș a avut o discuție cu d-l inginer Prăștean la sediul RPL O.S.,,Dumbrava” și lucrurile au fost interpretate în mod eronat.

 D-l inginer Prăștean Nicolae menționează că, personal, nu are întâlniri private cu nimeni în instituțiile publice, nu este frumos să se discute despre alte persoane care nu sunt de față, nu consideră că a făcut ceva rău spunând ce s-a discutat la acea întâlnire și îl întreabă pe d-l consilier Denuț Florin ce hotărâre a încălcat RPL O.S. ,,Dumbrava, de ce proprietarul este așa supărat pe administrator și consideră că d-l consilier i-a vorbit pe un ton amenințător.

 D-l consilier Denuț Florin îi răspunde că și-a spus doar punctul de vedere cu privire la nemulțumirile față de personalul silvic.

 D-l consilier Hărdăuț Pavel întreabă dacă i se pare normal d-lui inginer ca materialul lemnos să fie dus în alte localități.

 D-l inginer Prăștean Nicolae precizează că dacă există suspiciuni se vor pune la dispoziția

d-lor consilieri tot ce este necesar pentru a lămuri lucrurile

 D-l consilier Hărdăuț Pavel solicită Caietele de inventariere și veniturile pe anii 2015-2017, deoarece consideră că nu este normal că personalul silvic are o mulțime de beneficii și propune ca veniturile să rămână la proprietar, nu la administrator.

 D-l consilier Alb Dănuț îi aduce la cunoștință d-lui consilier Hărdăuț că în fiecare an s-a prezentat Raportul cu profiturile.

 D-l inginer Prăștean Nicolae îi invită pe d-nii consilieri la sediul RPL O.S. ,,Dumbrava” pentru a le pune la dispoziție tot ce consideră necesar, deoarece din cauza volumului mare de documentație nu le poate aduce la sediul Primăriei.

 D-l Pantea Nicolae, viceprimarul Comunei Archiș, precizează că s-a discutat și în Consiliul de Administrație cu d-l Deliman și propune să se facă o cerere din partea Consiliului Local sau a d-lui Hărdăuț pentru a se verifica ce este nevoie.

 Președintele de ședință supune la vot punctul trei de pe Ordinea de zi:Proiect de hotărâre privind modificarea art.4 din HCL nr.34/29.05.2017, 9 consilieri locali sunt ,,pentru”, d-nii consilieri Alb Dănuț și Bătrîn Nicolae se află în ,,conflict de interese”, este adoptată Hotărârea Consiliului Local nr.77/30.10.2017.

 Se trece la punctul patru de pe Ordinea de zi:Proiect de hotărâre privind revocarea HCL nr.65/27.09.2017, d-na consilier juridic Alb Juliana-Lioara face precizarea că examinând Hotărârea adoptată de Consiliul Local al comunei Archiş, aceasta a fost adoptată în temeiul art.45 alin.(1), dar deoarece aceasta are la bază proprietatea publică a comunei, şi anume-pădurea, conform prevederilor Codului civil, cade sub incidenţa art.45 alin.(3) din Legea nr.215/2001 privind Administratia Publică Locală, republicată, cu modificările şi completările ulterioare, care prevede:,,Hotărârile privind patrimoniul se adoptă cu votul a două treimi din numărul total al consilierilor locali în funcţie”, consider că nu sunt întrunite elementele de legalitate ale actului administrativ. deoarece nu s-au respectat prevederile art.43 alin.(5), acea hotărâre este nelegală.

 D-l Bociort Den-Vasile supune la vot punctul patru de pe Ordinea de zi:Proiect de hotărâre privind revocarea HCL nr.65/27.09.2017,toți cei 11 consilieri locali sunt ,,pentru” , este adoptată Hotărârea Consiliului Local nr.78/30.10.2017.

 În continuare, se prezintă punctul cinci de pe Ordinea de zi: Proiect de hotărâre privind aprobarea Metodologiei de calcul cu privire la preţul de referinţă al masei lemnoase pe picior din fondul forestier proprietate publică a Consiliului Local Archiş pentru anul 2018, d-nii consilieri stabilind că preţul de vânzare a masei lemnoase pe picior pentru anul 2018 la valorile aprobate pentru anul 2017 plus 10%, cu precizarea că se va introduce un articol în care se precizează că M1 ₒ 20 şi 24 să fie valorificat la preț de lemn de foc către populația din comună.

 Se supune la vot punctul cinci de pe Ordinea de zi. Proiect de hotărâre privind aprobarea Metodologiei de calcul cu privire la preţul de referinţă al masei lemnoase pe picior din fondul forestier proprietate publică a Consiliului Local Archiş pentru anul 2018 , 9 consilieri locali sunt ,,pentru”, d-nii consilieri Alb Dănuț și Bătrîn Nicolae se află în ,,conflict de interese”, este adoptată Hotărârea Consiliului Local nr.79/30.10.2017.

 În continuare se trece la punctul şase de pe Ordinea de zi:Proiect de hotărâre privind aprobarea alocării de fonduri din veniturile obţinute prin administrarea fondului forestier al comunei Archiş de către R.P.L.Ocolul Silvic ,,Dumbrava” RA, pentru achiziţionarea unui tractor echipat forestier.

 D-l consilier Denuţ Andrei este nemulţumit de faptul că nu i s-a pus la dispoziţie Anexa la proiect şi le prezintă d-lor consilieri o altă ofertă de la aceeaşi firmă, dar un tractor de 95 CP care ar valora aproximativ 28.500 euro cu TVA.

 D-l consilier Denuţ Florin spune că a înţeles de la d-l inginer Prăştean că tractorul va fi al RPL O.S.,,Dumbrava”.

 D-l viceprimar Pantea Nicolae precizează că potrivit proiectului de hotărâre tractorul va fi dat în administrare către R.P.L.Ocolul Silvic,,Dumbrava” RA în vederea exploatării acestuia pentru buna desfăşurare a activităţii Regiei , dar bunul constituie patrimoniul comunei Archiş în

R.P.L.Ocolul Silvic,,Dumbrava” RA, i se va face fişă de inventar, iar la sfârşitul anului se va afla evidenţa cu veniturile şi cheltuielile.

 D-l consilier Horhat Pavel-Nelu întreabă despre tractorist.

 D-l viceprimar Pantea Nicolae răspunde că acesta va fi angajatul RPL O.S.,,Dumbrava”, dar cu recomandarea Consiliului Local Archiş,

 D-l consilier Crîjmar Den-Cristian atrage atenţia d-lor consilieri să nu se întâmple şi cu tractorul ce s-a întâmplat cu Cabana de pe Valea Albului.

 D-l consilier Denuţ Florin spune că fostul şef de ocol, d-l Crişan Marius a spus că până la sfârşitul anului trecut Cabana va fi predată.

 D-l consilier Alb Dănuţ întreabă ce s-a întâmplat cu Cabana şi face precizarea că este a Comunei Archiş în momentul în care se vor plăti toate facturile în valoare de aproximativ un miliard şi ceva, nemaifiind nevoie decât de cumpărarea unui grup şi de câteva cearşafuri.

 D-l inginer Prăştean spune că dacă nu va fi achiziţionat tractorul, RPL O.S.,,Dumbrava” nu va obţine Atestatul şi vor fi nevoiţi să stopeze exploatarea.

 D-l consilier Denuţ Florin spune că mai are doar o singură întrebare de pus, şi anume dacă presupunând că la data de 01.01.2018 SC Gospodărirea Comunală Archiş SRL funcţionează, tractorul va putea fi luat de aceasta.

 D-l inginer Prăştean spune că tractorul este al RPL şi abia după 2 ani , când expiră Atestatul va putea fi folosit de societate, deoarece factura de cumpărare a tractorului trebuie să figureze pe RPL O.S.,,Dumbrava”, fiind una din condiţiile de obţinere a Atestatului.

 În cele din urmă d-nii consilieri propun amânarea proiectului de hotărâre până vor studia mai amănunţit problema.

 La punctul Diverse, d-l expert judiciar Bene Florin care le prezintă d-lor consilieri care este situaţia în ceea ce priveşte Dosarul de executare silită nr.28/2017, deschis de B.E.J. Galuţi Alexandru la solicitarea creditoarei noastre SC CCFRSA Marfă SRL, precizând care ar fisoluţiile de rezolvare şi de ieşire din acest impas, şi anume iniţierea unui proiect de hotărâre privind aprobare contractării unui împrumut de Trezorerie, bancă sau CEC .

 D-l consilier Bociort Den-Vasile spune că trebuie găsită o soluţie legală pentru a rezolva această problemă.

 D-l consilier Alb Dănuţ întreabă dacă la ora actuală se ştie câte datorii are comuna şi consideră că ar trebui făcute şedinţe în localităţile comunei şi să se facă consultări publice, afirmând că ar trebui ca şi populaţia să fie de acord cu aceste împrumuturi.

 D-l consilier Denuţ Florin spune că problema urgentă este executarea silită şi trebuie făcute demersurile necesare pentru a stopa aceasta.

 D-l Bene Florin spune că deja s-a depus întâmpinare, în acest scop.

 D-l consilier Denuţ Florin spune că vor analiza situaţia şi se va face o şedinţă extraordinară, dacă va fi necesar.

 În continuare, d-l viceprimar Pantea prezintă adresa cu nr.2116/26.10.2017 a RPL O.S. ,,Dumbrava”prin care comunică Consiliului Local că s-a notificat SC Foresta SRL să se prezinte la sediul Primăriei pentru negocierea cu Consiliul Local a partizilor 466 şi 492, volumul total cumulat fiind de 264 mc, preţul de adjudecare neputând fi mai mic decât preţul din APV, respectiv 146 lei/mc, în conformitate cu prevederile art.44 din HG nr.715/2017 partida de produse accidentale suprapuse, apărute pe suprafaţa unei partizi contractate cu un operator economic se contractează cu acest operator dacă acesta solicită .

 D-l Puf, administratorul firmei SC Foresta SRL este prezent la şedinţa Consiliului local pentru a negocia direct cu d-nii consilieri locali preţul masei lemnoase la Partizile 466 şi 492 şi le solicită oferte de preţ.

 D-l consilier Denuţ Florin propune Consiliului Local un preţ de 170 lei/mc, iar Consiliul Local îi propune SC Foresta SRL acest preţ . 9 consilieri locali sunt ,,pentru” încheierea Contractului cu SC Foresta SRL, d-nii consilieri Alb Dănuţ şi Bătrîn Nicolae se află în ,,conflict de interese”.

 SC Foresta SRL prin d-l Puf acceptă aceast preţ şi se hotărăşte să se semneze Contractul.

 D-l consilier Hărdăuţ Pavel întreabă dacă poate să verifice partidele respective.

 D-l Puf spune că nu este nici o problemă să se verifice, dar cât mai urgent, deoarece dacă mai

întârzie cel puţin trei zile, trebuie să-şi mute utilajele la Botfei, deoarece este în întârziere şi în

funcţie de timp nu ştie când o să se întoarcă înapoi să onoreze Contractul încheiat.

 D-l inginer Prăştean mai adaugă că firma a asteptat deja şi aici este vorba despre respectarea unui contract.

 D-l consilier Denuţ Andrei face precizarea că societatea respectivă nu a fost obligată să ia materialul lemnos al cărui volum total cumulat este 264 mc, dar a avut acest drept legal.

 D-l viceprimar Pantea Nicolae propune să se facă o cerere către RPL OS,,Dumbrava” şi să se meargă la verificat chiar a doua zi şi mai spune că dacă d-l Hărdăuţ doreşte să meargă personal, să meargă el.

 D-l consilier Bociort Den-Vasile propune d-lor consilieri să meargă în teren la verificări pentru a nu mai exista suspiciuni, d-l Hărdăuţ Pavel, 9 consilieri locali sunt,,pentru”, d-nii consilieri Alb Dănuţ şi Bătrîn Nicolae ,,se abţin”.

 În continuare, d-l viceprimar Pantea Nicolae prezintă Adresa Şcolii Gimnaziale Groşeni, care în urma furtunilor care au avut loc recent , doresc , în urma Hotărârii în Consiliul de Administraţie al Şcolii, ca APV-urile 491 şi 497 din produse accidentale din proprietatea şcolii să fie valorificate prin vânzarea ,,pe picior”, preţul de pornire al licitaţiei să fie de 200 lei/mc.

 D-l Marta Traian , de la RPL OS ,,Dumbrava”spune că 15% din lemnul respectiv este putred, dar dacă se găseşte omul potrivitpoate o să fie cumpărat.

 D-l consilier Bătrîn Nicolae spune că acel lemn putea fi scos la prestări servicii şi să fie folosit de Şcoală pentru anii următori la încălzire.

 D-l Pantea Nicolae, viceprimarul comunei Archiş, afirmă că dacă Şcoala o să aibă venituri mai mari o să se ţină cont de acest lucru.

 D-l consilier Denuţ Florin spune că acel lemn va fi scos la licitaţie şi chiar dacă nu este vândut acum o să se mai aştepte, deoarece Şcoala din localitatea Groşeni are nevoie de bani pentru reparaţii, clasele fiind într-o situaţie mai puţin plăcută.

 D-l viceprimar spune că este perfect adevărat şi chiar primordial ar fi să fie schimbat acoperişul şi prezintă , în continuare o adresă primită de la d-na Munteanu Melania Florica , administrator la farmacia ,,Ina”, prin care anunţă Consiliul Local că începând cu 1 octombrie2017 a închis punctul de lucru din localitatea Groşeni şi doreşterezilierea Contractului de închiriere.

 D-l consilier Bătrîn Nicolae întreabă şi despre punctul de lucru de la Archiş.

 D-l viceprimar răspunde că ar fi depus o cerere în urmă cu un an la d-l secretar.

 D-l consilier Denuţ Florin spune că sunt deja alte firme care ar dori închirierea spaţiului respectiv şi chiar este necesară o farmacie în localitatea Groşeni.

 D-l viceprimar Pantea Nicolae prezintă cereread-nei Oancea Mirela, administratorul SC Admirmed SRL , care ar dori o prelungire a terasei existente a spaţiului închiriat, deoarece când timpul este nefavorabil se adună apa pe terasa actuală.

 D-l Horhat Ioan, inspector în cadrul Compartimentului urbanism, le spune d-lor consilieri că urmează să meargă la faţa locului pentru a verifica cum stă situaţia şi ce este legal de făcut.

 D-l Pantea Nicolae, viceprimarul comunei Archiş, le aduce la cunoştinţă d-lor consilieri faptul că trebuie sigurat stocul de materiale de iarnă, trebuie făcute prisnere în localităţile comunei şi cere sprijinul şi deschiderea d-lor consilieri în acest scop şi de asemenea, ridică problema maşinii de pompieri.

 D-l consilier Hărdăuţ Pavel propune să fie vândută la fier vechi.

 D-l viceprimar consideră că trebuie găsită forma legală pentru a rezolva această problemă.

 Nemaifiind alte probleme şi discuții, d-l preşedinte de şedinţă declară încheiate lucrările Şedinţei Ordinare din data de 30.10.2017.

 PREŞEDINTE DE ŞEDINŢĂ p.SECRETAR

 CONSILIER

 BOCIORT DEN-VASILE MÎRNEA MARIA